Diari Oficial de la Generalitat Valenciana


Sumari del DOGV 5558, del 18-07-2007 (2007/9228)

RESOLUCIÓ d'11 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del Conveni específic de col·laboració, per a l'any 2007, entre el Ministeri d'Agricultura, Pesca i Alimentació i la Comunitat Valenciana, en matèria d'estadística i informació agrària, pesquera i alimentària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5558

Data del DOGV
:   18-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9228


Data del document
:   11-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * estadística
    * cooperació administrativa
    * estadística agrària

RESOLUCIÓ d'11 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del Conveni específic de col·laboració, per a l'any 2007, entre el Ministeri d'Agricultura, Pesca i Alimentació i la Comunitat Valenciana, en matèria d'estadística i informació agrària, pesquera i alimentària. [2007/9228]  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació i la Comunitat Valenciana, el 27 de juny de 2007, un Conveni específic de col'laboració, per a l'any 2007, en matèria d'estadística i informació agrària, pesquera i alimentària, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0931/007, i que figura com a annex d'esta resolució.  
València, 11 de juliol de 2007.- El director general de Relacions amb les Corts i Secretariat del Consell: Ángel Mompó Romero  
CONVENI ESPECÍFIC DE COL·LABORACIÓ, PER A L'JNI 2340, ENTRE EL MINISTERI D'AGRICULTURA, PESCA I ALIMENTACIÓ I LA COMUNITAT VALENCIANA, EN MATÈRIA D'ESTADÍSTICA I INFORMACIÓ AGRÀRIA, PESQUERA I ALIMENTÀRIA.  
Madrid, a 27 de juny de 2007  
REUNITS  
D'una part, Santiago Menéndez de Luarca, sotsecretari d'Agricultura, Pesca i Alimentació, en virtut del Reial Decret 675/2004, de 19 d'abril, pel qual es disposa el seu nomenament, en nom i representació de l'esmentat departament, conforme a les atribucions delegades en l'article 1.2 e) de l'Orde APA/1603/2005, de 17 de maig (Boletín Oficial del Estado, de 2 de juny), de delegació d'atribucions en el Ministeri d'Agricultura, Pesca i Alimentació.  
D'una altra part, l'honorable Sr. D. Juan Gabriel Cotino Ferrer, conseller d'Agricultura, Pesca i Alimentació de la Generalitat, en virtut del Decret número 6/2004, de 26 d'agost, pel qual es disposa el seu nomenament, i del Decret número 7/2004, de 27 d'agost, pel qual se li assigna la titularitat de la conselleria d'Agricultura, Pesca i Alimentació, i fent ús de les atribucions que li han sigut conferides per acord del Consell, de data 1 de junio de 2007.  
Ambdós parts es reconeixen capacitat jurídica suficient per a subscriure el present conveni específic de col·laboració i, a este efecte,  
EXPOSEN  
Primer. Que, el Ministeri d'Agricultura, Pesca i Alimentació actua conforme l'article 149.1.31a de la Constitució Espanyola, que reserva de forma exclusiva a l'Estat la competència en matèria d'estadística per a finalitats estatals.  
Segon. Que, la Comunitat Valenciana ha assumit la competència exclusiva sobre les estadístiques d'interés de la Generalitat, de conformitat amb el que preveu l'article 49-1-32 del seu Estatut d'Autonomia (en la redacció de la Llei Orgànica 1/2006, d'11 d'abril).  
Tercer. Que hi ha una creixent trajectòria de cooperació en matèria d'elaboració d'estadístiques agroalimentàries entre l'administració de l'Estat i la de la Comunitat Valenciana en l'àmbit de les seues respectives competències. Esta cooperació s'ha materialitzat per mitjà de la subscripció, amb data 23 de desembre de 2004, d'un conveni marc de col·laboració en matèria d'estadística i informació agrària, pesquera i alimentària.   
Quart. Que, l'esmentat conveni marc, preveu, en la seua clàusula tercera, la subscripció anual de convenis específics de col·laboració, amb la finalitat de concretar les funcions programades entre les parts per a cada exercici.  
Quint. Que, les parts consideren convenient instrumentar per mitjà del present conveni la col·laboració interadministrativa per a establir les tècniques que compatibilitzen i facen possible el màxim aprofitament de les operacions estadístiques agràries, pesqueres i alimentàries, acordades per ambdós instàncies.  
La finalitat dels treballs que es realitzen a partir de les estadístiques elaborades per la conselleria d'Agricultura, Pesca i Alimentació és establir una única font de recollida d'informació, que evite duplicitats i minimitze el cost que suposa l'execució del Programa d'Estadístiques Agroalimentàries i aconseguir una estadística agrària amb suficient grau de cobertura, fiabilitat i oportunitat, d'acord amb els estàndards exigits per la normativa nacional i el patrimoni comunitari directament aplicable.  
Sext. Que, l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i als òrgans de govern de les comunitats autònomes, per a celebrar convenis de col·laboració entre si i en l'àmbit de les seues respectives competències.  
Conseqüentment, les parts estan habilitades per a la subscripció d'este conveni específic, el qual quedarà fora de l'àmbit d'aplicació de la Llei de Contractes de les Administracions Públiques, excepte per a la resolució dels dubtes i de les llacunes que pogueren presentar-se, i en este cas s'aplicaran els principis del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
Per tot allò que s'ha exposat, les parts subscriuen el present conveni específic de col·laboració, amb subjecció a les clàusules següents:  
clàusules  
Primera. Objecte  
El present conveni específic de col·laboració té com a objecte establir l'acció conjunta de les parts firmants, en matèria d'estadística i informació agrària, pesquera i alimentària, per a dur a terme, durant l'any 2007, les funcions necessàries relatives a la captació de dades en explotacions agràries, establiments, empreses industrials i mercats de productes agraris, així com la gravació i validació dels mateixos, en l'àmbit territorial de la Comunitat Valenciana, per a l'execució del Programa d'Estadístiques Agroalimentàries de 2007.  
Segona. Actuacions  
1. Ambdós parts es comprometen al desenrotllament de les actuacions següents:   
a) Aprovació i execució del pla específic anual d'actuació conjunta d'ambdós administracions en matèria d'estadística agroalimentària, actuant cada una en l'àmbit de les seues respectives competències en el desenrotllament dels esmentats plans.  
b) Establiment d'objectius d'interés comú per a la realització coordinada i conjunta de les estadístiques agroalimentàries, en l'àmbit de les seues respectives competències.  
2. La conselleria d'Agricultura, Pesca i Alimentació de la Comunitat Valenciana es compromet a realitzar les actuacions següents:  
- Les operacions estadístiques necessàries per a l'execució del seu Programa Anual d'Estadístiques Agroalimentàries en exercici de la seua competència exclusiva sobre l'estadística d'interés de la Generalitat.  
- Finançar les esmentades operacions estadístiques amb la quantitat de cent cinquanta mil euros (150.000 euros), a càrrec de l'aplicació pressupostària 94.89.34.303.22.8, línia 3302, del pressupost de la Generalitat per a l'any 2007.   
- Realitzar a partir de les operacions estadístiques assenyalades en l'apartat anterior les operacions estadístiques recollides en l'annex sobre característiques metodològiques, que permeten l'execució del Programa d'Estadístiques Agroalimentàries de 2007 i lliurar els resultats obtinguts al Ministeri d'Agricultura, Pesca i Alimentació, segons les metodologies previstes en l'annex adjunt a este conveni específic i els calendaris que s'establisquen.  
3. El Ministeri d'Agricultura Pesca i Alimentació es compromet a realitzar les actuacions següents:  
- La integració de les operacions en matèria d'estadística i informació agrària, pesquera i alimentària, realitzades per la Comunitat Valenciana, recollides en l'annex sobre característiques metodològiques, per a l'execució del Programa d'Estadístiques Agroalimentàries de 2007.  
- Finançar amb la quantitat de dos-cents setanta-dos mil nou-cents huitanta-tres euros (272.983,00 euros), aquella part dels treballs que ha de realitzar la Comunitat Valenciana i que condueixen a l'execució del Programa d'Estadístiques Agroalimentàries de 2007.  
4. Amb el finançament que es reba del Ministeri d'Agricultura, Pesca i Alimentació a través del present conveni i amb el finançament propi de la Comunitat Valenciana s'atorgaran subvencions a entitats, empreses i professionals, relacionats amb la producció i comercialització en el sector agrari, per la seua col'laboració amb la Subsecretaria de la conselleria d'Agricultura, Pesca i Alimentació.  
Tercera. Finançament i forma de pagament  
El Ministeri d'Agricultura, Pesca i Alimentació abonarà a la Comunitat Valenciana la quantitat de dos-cents setanta-dos mil nou-cents huitanta-tres euros (272.983,00 euros), per les funcions realitzades, d'acord amb el que preveu la clàusula segona, a càrrec de l'aplicació pressupostària 83.59.643W.215.86, del Programa 411M.  
El pagament de la quantitat esmentada es realitzarà per mitjà de transferència al compte bancari, codi: 3244.2589.14.5662145242, prèvia comprovació de les funcions realitzades per la Comunitat Autònoma, d'acord amb el següent règim de pagaments:  
A) El 70 per cent de l'import global, cent noranta-un mil huitanta-huit euros amb deu cèntims (191.088,10 euros), després de la firma del present conveni, i una vegada comprovades les referides funcions, i certificada la conformitat d'estes pel Ministeri.  
B) El 30 per cent de l'import global, huitanta-un mil huit-cents noranta-quatre euros amb noranta cèntims (81.894,90 euros), amb data referència 30 de novembre de 2007, prèvia recepció de conformitat pel Ministeri.  
Quarta. Duració  
El present conveni produirà efectes des del dia de la seua firma i fins al 31 de desembre de 2007.  
Quinta. Resolució  
El present conveni específic, podrà ser resolt de mutu acord entre les parts o per decisió motivada d'una d'estes, que s'haurà de comunicar per escrit a l'altra part amb, almenys, tres mesos d'antelació.  
Sexta. Jurisdicció  
El present conveni específic de col·laboració es formalitza de conformitat amb el que disposen els articles 6 a 8 de la Lei 30/1992, de 26 de novembre, de Régim Jurídic de les Administracions Públiques i del Procedimient Administratiu Comú i té la naturalesa dels previstos en l'article 3.1.c) del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny. En defecte de normes específiques per a resoldre dubtes o per a omplir llacunes que pogueren presentar-se en el seu desenrotllament, s'aplicaran els principis de tal text legal.  
Atesa la naturalesa juridicoadministrativa d'este conveni, l'orde Jurisdiccional Contenciós Administratiu serà el competent per a resoldre les qüestions litigioses que pogueren suscitar-se entre les parts durant l'execució del mateix.  
I, en prova de conformitat, i per a la deguda constància de quant queda convingut, les parts firmen el present conveni específic de col·laboració, en triple versió exemplar i en tots els seus fulls, en el lloc i la data a l'inici indicats.  
El sotsecretari d'Agricultura, Pesca i Alimentació,  
Santiago Menéndez de Luarca   
El conseller d'Agricultura, Pesca i Alimentació de la Generalitat,  
Juan Gabriel Cotino Ferrer  
ANNEX: CARACTERÍSTIQUES METODOLÓGIQUES  
(Conveni Específic de col·laboració MAPA-CC.AA. 2007)  
  
PEN: Pla Estadístic Nacional  
ANEXO: CARACTERÍSTICAS METODOLÓGICAS  
 (Convenio Específico de colaboración MAPA-CC.AA. 2007)  
   
PEN: Plan Estadístico Nacional